Tom Dempsey

Thomas John Dempsey (født 12. januar 1947 i Milwaukee i Wisconsin, død 4. april 2020 i New Orleans i Louisiana) var en profesjonell amerikansk fotballspiller som spilte placekicker i National Football League (NFL) for New Orleans Saints, Philadelphia Eagles, Los Angeles Rams Houston Oilers og Buffalo Bills. Mens fotballstilen ble mer populær blant sparkere i amerikansk fotball fortsatte Dempsey å bruke "straight-toe"-stilen. Da han spilte for Saints i 1970 sparket han et 63-yard field goal, en NFL-rekord som ble stående i over 40 år.


== Tidlig liv ==
Dempsey ble født i Milwaukee og gikk på high school og college i sørlige California. Han gikk på San Dieguito High School og spilte college football på Palomar College. Han ble født uten tær på høyrefoten og fingre på høyrehånden. Dempsey brukte en skreddersydd sko med flat front som endte hvor tærne hans skulle ha begynt.


== Karriere i NFL ==
Dempsey er best kjent for å ha sparket et 63-yard field goal idet kampklokken slo null som gav Saints en 19–17 seier over Detroit Lions den 8. november 1970 i Tulane Stadium i New Orleans. Før 1974 var målstengene i NFL plassert på mållinjen istedenfor bak målsonen. Det var en av to seiere Saints hadde i sesongen.Med sparket slo Dempsey Bert Rechichars NFL-rekord for lengste field goal med syv yards. Rekorden ble tangert tre ganger—av Jason Elam i 1998, Sebastian Janikowski i 2011 og David Akers i 2012—før den ble slått 8. desember 2013 av Matt Prater, som scoret et field goal fra 64 yards. Dempseys spark, sammen med Graham Ganos 63-yarder i 2018, er de lengste field goals som har sikret en seier på en kamps siste play.Dempsey ble født uten tær på høyrefoten og fingre på høyrehånden, og brukte en skreddersydd sko med en flat front. Dette ble kontroversielt, da det ble stilt spørsmål ved om dette gav spilleren en urettferdig fordel. Da journalister spurte han om han selv mente at det gav ham en fordel, sa han «Unfair, eh? How 'bout you try kickin' a 63 yard field goal to win it with 2 seconds left an' yer wearin' a square shoe, oh yeah, and no toes either.» Når ESPN analyserte sparkene hans under Sport Science, fant de at den skreddersydde skoen ikke gav ham en fordel. Isteden fant de at vanlige sko med en mindre kontaktflate kunne redusere, ikke øke, feilmarginen.I løpet av årene etter Dempseys rekord innførte ligaen regler for å gjøre lange field goals mindre populært. Den første endringen, i 1974, gikk ut på å flytte målstengene fra mållinjen til bak målsonen, som la til ti yards, og gav også forsvaret ballen hvor den ble snappet dersom sparket bommet. I 1994 ble dette endret til at forsvaret fikk ballen hvor sparket ble utført. I 1977 la NFL til en regel, uformelt kjent som "The Tom Dempsey Rule", som sier at «any shoe that is worn by a player with an artificial limb on his kicking leg must have a kicking surface that conforms to that of a normal kicking shoe.»


== Statistikker i seriespill ==
Personlig rekord i fet skrift


== Etter spillerkarrieren ==
I 1983 ble Dempsey innlemmet i American Football Association's Semi-Pro Football Hall of Fame.
The hurricane flooded me out of a lot of memorabilia, but it can't flood out the memories.

Etter at han pensjonerte seg bodde han i en forstad til New Orleans sammen med konen Carlene, en historielærer på privatskolen Kehoe-France i Metairie i Louisiana. Huset ble oversvømt av orkanen Katrina i 2005.


== Privatliv og død ==
Dempsey giftet seg med Carlene og paret fikk tre barn.I januar 2013 avslørte Dempsey at han led av demens. Psykiateren Daniel Amen var den første som diagnostiserte skadene på Dempseys hjerne. Etter undersøkelser og skanninger fant Amen tre hull i hjernen, samt noe ekstra skade.Den 30. mars 2020 testet Dempsey positivt for covid-19. Han var en 15 beboere i et eldrehjem i New Orleans som testet positivt for viruset. Dempsey døde av COVID-19 den 4. april 2020 i en alder av 73 år.


== Referanser ==


== Eksterne lenker ==
(en) Karrierestatistikker og spillerinformasjon fra NFL.com · Pro Football Reference